วีอาร์เนเวอร์เอเวอร์เกตติงแบ็กทูเกเตอร์

"**วีอาร์เนเวอร์เอเวอร์เกตติงแบ็กทูเกเตอร์**" () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ และเป็นซิงเกิลนำจากอัลบั้มสตูดิโอที่สี่ *[[เรด (อัลบั้มเทย์เลอร์ สวิฟต์)|เรด]]* (2012) บิกมะชีนเรเคิดส์เผยแพร่เพลงนี้เพื่อดาวน์โหลดและออกอากาศทางสถานีวิทยุเพลงป็อปของสหรัฐในวันที่ 13 สิงหาคม ค.ศ. 2012 เพลง "วีอาร์เนเวอร์เอเวอร์เกตติงแบ็กทูเกเตอร์" ซึ่งประพันธ์และผลิตโดยสวิฟต์ แมกซ์ มาร์ติน และเชลล์แบ็ก เป็นการผสมผสานแนวเพลงป็อปหลายแนวเข้าด้วยกันอย่างมีชีวิตชีวา การผลิตเพลงประกอบด้วยเครื่องสังเคราะห์เสียงที่เต้นเป็นจังหวะ ริฟฟ์กีตาร์ที่ผ่านการประมวลผล กลองใหญ่ และบริดจ์แบบสปีกเกอร์เวิร์ด โดยบทประพันธ์ของเพลงแสดงถึงความหงุดหงิดของสวิฟต์ที่มีต่ออดีตคนรักที่ต้องการจุดประกายความสัมพันธ์ของพวกเขาขึ้นมาใหม่ เวอร์ชันอื่นได้รับการเผยแพร่ทางสถานีวิทยุเพลงคันทรีของสหรัฐในวันที่ 21 สิงหาคม ค.ศ. 2012

นักวิจารณ์เพลงต่างชื่นชมเพลงนี้สำหรับท่วงทำนองที่ติดหูและเสียงที่ฟังได้ทางวิทยุ แม้ว่าบางคนจะมองว่าบทประพันธ์ของเพลงนั้นด้อยกว่าความสามารถในการแต่งเพลงของสวิฟต์ก็ตาม เพลงนี้ปรากฏในรายการเพลงส่งท้ายปีของนิตยสาร*[[โรลลิงสโตน]]* *[[ไทม์]]* และ*[[เดอะวิลเลจวอยซ์]]* เพลง "วีอาร์เนเวอร์เอเวอร์เกตติงแบ็กทูเกเตอร์" สามารถขึ้นถึงอันดับสูงสุดของชาร์ตเพลงในแคนาดาและนิวซีแลนด์ และติดห้าอันดับสูงสุดในออสเตรเลีย ไอร์แลนด์ อิสราเอล ญี่ปุ่น และสหราชอาณาจักร ในชาร์ต''บิลบอร์ด''ฮอต 100 ของสหรัฐ ซิงเกิลนี้เปิดตัวที่อันดับ 72 และไต่ขึ้นถึงอันดับ 1 ในสัปดาห์ถัดมา ซึ่งถือเป็นการไต่อันดับสูงสุดสัปดาห์เดียวในประวัติศาสตร์ของชาร์ตเพลง ซิงเกิลนี้ทำลายสถิติด้วยการขึ้นอันดับ 1 ในชาร์ตฮอตคันทรีซองก์เป็นเวลา 9 สัปดาห์ติดต่อกัน และได้รับการรับรองระดับมัลติแพลตตินัมในออสเตรเลีย ญี่ปุ่น นิวซีแลนด์ และสหรัฐ

มิวสิกวิดีโอเผยแพร่เมื่อวันที่ 30 สิงหาคม ค.ศ. 2012 รางวัลที่ "วีอาร์เนเวอร์เอเวอร์เกตติงแบ็กทูเกเตอร์" ได้รับ ได้แก่ รางวัล''บิลบอร์ด''มิวสิกอะวอดส์ สาขาเพลงคันทรียอดนิยม การเสนอชื่อเข้าชิงรางวัลแกรมมี สาขาบันทึกเสียงแห่งปี การเสนอชื่อเข้าชิงรางวัลซีเอ็มทีมิวสิกอะวอดส์ สาขามิวสิกวิดีโอยอดเยี่ยม และการเสนอชื่อเข้าชิงรางวัลพีเพิลชอยซ์อะวอดส์ สาขาเพลงโปรด สวิฟต์นำเพลงนี้ไปใส่ไว้ในรายชื่อเพลงในการทัวร์รอบโลก 4 ครั้งของเธอ ได้แก่ เดอะเรดทัวร์ (2013–14), เดอะ 1989 เวิลด์ทัวร์ (2015), เรพิวเทชันสเตเดียมทัวร์ (2018) และดิเอราส์ทัวร์ (2023–2024) เวอร์ชันที่บันทึกเสียงใหม่ของเพลงนี้มีอยู่ใน *[[เรด (เทย์เลอร์เวอร์ชัน)]]* ซึ่งเป็นการบันทึกเสียงใหม่ของอัลบั้มปี 2012 ของสวิฟต์ในปี 2021

## เบื้องหลังและการออกจำหน่าย

หลังจากเขียนเพลงอัลบั้ม *[[สปีกนาว]]* (2010) เพียงคนเดียว ครั้งนี้เธอเลือกที่จะทำงานร่วมกับนักแต่งเพลงและโปรดิวเซอร์ที่แตกต่างกันสำหรับอัลบั้มใหม่คือ *[[เรด (อัลบั้มเทย์เลอร์ สวิฟต์)|เรด]]*. โดยเธอได้ร่วมงานกับแมกซ์ มาร์ตินและเชลแบ็ก สองนักแต่งเพลงและโปรดิวเซอร์ที่มีผลงานที่เธอได้ยกย่องเพื่อหารือและได้ร่วมงานกัน
เธอออกเพลง "วีอาร์เนเวอร์เอเวอร์เกตติงแบ็กทูเกเตอร์" ในวันที่ 13 สิงหาคม พ.ศ. 2555 ในระหว่างการสนทนาสดของเธอบน ยูทูบ และถูกปล่อยออกมาทาง Google Play ในวันเดียวกัน สำหรับดิจิทัลดาวน์โหลดถูกปล่อยออกมาในไอทูนส์ และ Amazon.com ในวันที่ 14 สิงหาคม พ.ศ. 2555 และวิดีโอเพลงของเธอได้พรีเมียร์อย่างเป็นทางการในวีโวในวันเดียวกัน เพลงที่ถูกปล่อยออกมาจากสถานีวิทยุหลัก ในวันที่ 13 สิงหาคม พ.ศ. 2555 ถูกปล่อยออกไปในสถานีวิทยุต่างๆ เพลงที่ถูกปล่อยออกมาจากวิทยุในประเทศ ในวันที่ 21 สิงหาคม พ.ศ. 2555

## การแสดงสด
เทย์เลอร์ สวิฟต์ ได้ใช้เพลงนี้แสดงสดเป็นครั้งแรกที่งานรางวัลเอ็มทีวีวิดีโอ ปีพ.ศ. 2555 ในวันที่ 6 กันยายน พ.ศ. 2555  ซึ่งจัดขึ้นที่ศูนย์สเตเปิลในลอสแองเจอร์ลิส เธอเป็นผู้แสดงเพลงของเธอคนสุดท้ายของคืนนั้น โดยเธอสวมเสื้อเชิ้ตลายทางสีแดงและสีขาวและกางเกงขาสั้นสีดำและเริ่มแสดง โดยเธอเดินขึ้นไปบนเวทีของเธอพร้อมเหล่านักร้องสำรองของเธอ นักเต้นและวงดนตรีที่สวมเครื่องแต่งกายเลียนแบบสัตว์ขึ้นเวทีด้วย

## รูปแบบและรายการเพลง
;Digital download/Limited Edition CD single
# "วีอาร์เนเวอร์เอเวอร์เกตติงแบ็กทูเกเตอร์" – 3:12

## เครดิตและบุคลากร
เครดิตจะมีการดัดแปลงมาจาก liner notes ของซีดีเพลง.

*สกอตต์ บอร์เชตตา – ผู้อำนวยการผลิต
*ทอมคอยน์ – ผู้ควบคุม
*เอริค อิแลนส์ – ผู้ช่วยบันทึก
*แม็กซ์มาร์ติน – ผู้ผลิต, นักเขียน, คีย์บอร์ด
*เซอร์เบน เกนนี่ – การผสมผสาน
*จอห์น แฮนส์ – ผู้จัดการ

*แซมฮอลแลนด์ – บันทึกเสียง
*ไมเคิล ไอเบิร์ต – บันทึกเสียง
*ทิม โรเบิร์ต – ผู้ช่วยผู้จัดการ
*เชลแบ็ก – ผู้ผลิต, นักเขียน, กีต้าร์, เบส, คีย์บอร์ด, โปรแกรม
*เทย์เลอร์ สวิฟต์ – นักร้องนำ, นักเขียน

## ชาร์ต

### ชาร์ตรายสัปดาห์

### ชาร์ตสิ้นปี

### ชาร์ตสิ้นทศวรรษ

## การรับรอง

## ประวัติการจำหน่าย

## หมายเหตุ

## อ้างอิง

## แหล่งข้อมูลอื่น
* "We Are Never Ever Getting Back Together" music video ที่ CMT.com
* Taylor Swift official site: single , album  (พร้อมเนื้อเพลง)
* 

หมวดหมู่:ซิงเกิลในปี พ.ศ. 2555
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในบิลบอร์ดฮอตเพลงคันทรี
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแมกซ์ มาร์ติน
หมวดหมู่:ซิงเกิลสังกัดบิกแมชีนเรเคิดส์
หมวดหมู่:เพลงป็อปร็อกอเมริกัน
หมวดหมู่:เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
หมวดหมู่:เพลงบันทึกเสียงที่ผลิตโดยแมกซ์ มาร์ติน